Nr. 4
28. september 2009

HTG INFO

Juhtkond tänab
•	11. a klassi õpilasi ja klassijuhataja Priit Parisood meeleoluka rebaste jooksu korraldamise eest 10. klassidele.
Koolipere õnnitleb
•	õpetaja Aare Ristikivi, kes valiti Tartu linnas aasta õpetajaks 2009 ning on kutsutud haridus- ja teadusministri vastuvõtule.
•	õpetaja Toomas Jürgensteini, kellele Tartu Kultuurkapital andis enesetäiendamise stipendiumi.
Õppetöö 
•	4.-5. oktoobril viibib õp. L. Jõgi koos 12.c klassi õpilastega õppeekskursioonil Vargamäel.
Muudatused tunniplaanis:
teisipäev, 29.09
11.a	7.-8. tund keemia õp. E. Paabo - 213
esmaspäev, 05.10
10.c 	2. tund informaatika õp. A. Mägi – 303
12.c	klass viibib õppeekskursioonil Vargamäel, tunde ei toimu
MA10	7.-8. tund jääb ära õp. L. Jõgi rühmal
Õpetajad
•	1. ja 2. oktoobril Tallinnas peetaval konverentsil „Talendid tuleviku teenistuses“ osaleb psühholoog Kaia Raig. Õppealajuhataja Aime Punga ja direktor Ott Ojaveer võtavad konverentsist osa 1. oktoobril.
Teated
•	Selle õppeaasta esimene õnnetund toimub teisipäeval, 29. septembril kell 15.30 ruumis 221. Palun lepi õnnetundi tulek eelnevalt aineõpetajaga kindlasti kokku!
•	Teisipäeval, 29. septembril kell 15.30 saab ajalooring taas kokku ruumis 141. Kui ilm on ilus, siis minnakse ajaloolist Tartut avastama, kui ilm seda ei võimalda, siis vaadatakse 3 Oscarit võitnud filmi "Pianist" (2002).
•	Selle õppeaasta esimene klassivanemate ümarlaud toimub kolmapäeval, 30.09. kell 15.30 – 16.30 ruumis 204. Kõneldakse kooli õppekava ülesehituse põhimõtetest ja muudatustest õppekavas ning kooli reeglistikus. Õppetöö teemal varasematel aastatel korduma kippunud küsimustele jagavad selgitusi direktor ja õppealajuhataja. Ümarlauast on palutud osa võtma kõik klassivanemad ning õpilaskogu esindus. 
•	Reedel, 2. oktoobril tähistame koolis õpetajate päeva. Tundide ajad on sel päeval muudetud:
7.-8. tund 8.10 - 9.40 (valikained)
1.-2. tund 9.50 - 11.05
I söögivahetund 11.05 - 11.30 (mängud õpetajatele)
3.-4. tund 11.30 - 12.45
II söögivahetund 12.45 - 13.10 
5.-6. tund 13.10 - 14.25
14.30 - 15.15 õpetajate päeva aktus aulas (korraldab 12.d klass)        
Õpetajate päeva värvid on valge, helesinine ja kollane.
•	Tartu KHK Info- ja Karjäärinõustamiskeskus korraldab tasulisi 12- ja 35- tunniseid kursusi kooliõpilastele. Info telefonil 7 361 876 või meili teel andrei.atskasov@khk.tartu.ee
•	Kaitseväe Ühendatud Õppeasutuste Kõrgem Sõjakool kutsub õppeekskursioonile. Täpsem info koolistendil. 2. oktoobril ja kodanikupäeval, 26. novembril kell 14 peab lahtiste uste päeval loengu kaitseminister Jaak Aaviksoo.
•	Kõik vanad ja uued huvilised on oodatud Treffneri mälumängusarja IV hooaja avaetapile, mis toimub 5. oktoobril kell 16:00 auditooriumis. Oodatud on kõikide klasside neljaliikmelised võistkonnad!
Konkursid ja võistlused
•	Matemaatikaolümpiaadi koolivoor toimub teisipäeval, 29.09. ruumides 221, 144 ja 217. Olümpiaad algab kell 12.15 ning ülesannete lahendamise juures viibivad õpetajad
12.15 – 13.55
221 – õp. Ü. Hüva
144 – õp. M. Reemann
217 – õp. E. Paabo
13.55 – 15.30
221 – õp. E. Timak
144 – õp. D. Kubi
217 – õp. A. Mägi
Kuna olümpiaadist võtavad osa kõik 10.a ja 10.b klassi õpilased, ei toimu nimetatud klassidel 5.-8. tundi, samuti puuduvad alates 5. tunnist olümpiaadist osa võtvad õpilased 11. ja 12. klassidest.
•	Esmaspäeval, 5. oktoobril viib õpetaja 
S. Kaarna  auditooriumis (221) läbi bioloogiaolümpiaadi koolivooru. Olümpiaadil osalevad õpilased puuduvad ainetundidest alates 5. tunnist.
Kooliarsti teated
•	Hambaarst Ülle Hansson ootab õpilasi profülaktilisele hammaste kontrollile TÜ stomatoloogia polikliinikusse (Raekoja plats 6, III korrus)
10.a klassi õpilasi esmaspäeval, 5.10 kell 12.00 
10.b klassi õpilasi kolmapäeval, 30.09 kell 11.50 
10.c klassi õpilasi kolmapäeval, 07.10 kell 11.50
10.e klassi õpilasi neljapäeval, 08.10 kell 11.50 
10.d klassi õpilasi reedel, 09.10 kell 11.50
Päeval, mil klass läheb stomatoloogiapolikliinikusse kontrollile, on õpilastel lubatud einestada I söögivahetunnil pärast 3. tundi.
•	Kooliarst ootab profülaktilisele läbivaatusele 
E. 28.09.-10.a
T. 29.09.-10.a
K. 30.09.-10.a
N. 01.10.-10.a
R. 02.10.-10.b
Koostöö ülikoolidega
•	TTÜ ja Eesti Disainikeskuse korraldavad 6. oktoobril kell 15.30-17.30 ruumis 107 disainitöötoa. Töötoas tutvustatakse, kuidas inseneri, disaineri ja ettevõtja koostöös tulevad turule uued ja edukad tooted. Töötoa lõpuks on osalejad praktikas läbi mänginud ühe toote arendamise protsessi ideest esmase prototüübini, testinud seda inseneride käe all, loonud tootele brändi ning positsioneerinud ennast turul sihtgrupist ja hinnapoliitikast lähtuvalt. Ühtlasi tutvustatakse töötoa kaudu disaini, inseneri ja ettevõtluse erialasid. Töötoast osa võtma oodatakse lisaks abiturientidele ka 10. ja 11. klasside õpilasi. Registreerumine Anna-Liisa Jõgi juures (aljogi@htg.tartu.ee või ruum 226).
Söökla teated
•	Oktoobrikuu toiduraha palume maksta ülekandega hiljemalt 28. septembriks. Oktoobrikuu koolitoidu maksumus: 
kui õpilane sööb ka arvestuste nädalal (tava- ja taimetoit 17 päeva x18.- = 306.-, poisteports 17päeva x 25.- = 425.-); kui õpilane ei söö arvestuste nädalal (tava- ja taimetoit 12 päeva x 18.- = 216.-, poisteports 12 päeva x 25.- = 300.-). Talonge väljastatakse kantseleist alates 29. septembrist.
•	Koolitoitu (talongi alusel) on võimalik alates teisipäevast, 29. septembrist soovijatel süüa ka kell 9.40 – 9.50
Õpilaskogu teated
•	Õpilaskogu tänab juhatuse valimisel osalenud kandidaate ja klassivanemaid või nende asendajaid ning õnnitleb uusi juhatuse liikmeid: Toomas Laigu (11.e), Veiko Strauss (10.d), Triin Luha (10.d), Elisabeth Sinipalu(12.d). Õpilaskogu presidendina jätkab Kristjan Martin Kasterpalu (11.b). Suur aitäh eelmisele juhatusele!
Üritused
•	Neljapäeval, 1. oktoobril algusega kell 20.00 näidatakse auditooriumis saksakeelset filmi "Christiane F. Wir Kinder vom Bahnhof Zoo" (135 min). Kõik huvilised on teretulnud!
Sport
•	5. oktoobrist alustab esmaspäeviti kella 16.00–18.00ni klassidevaheline korvpalliturniir. Lisainfo saamiseks ja turniirile registreerimiseks palutakse pöörduda Miku (11.a), Tiidu (12.b) või Alari (12.a) poole.
•	Tartu paarisorienteerumisvõistluse Linnasprint 2009 III etapil saavutasid Alar Kume ja Raul Reiljan (12. e) noormeeste arvestuses I koha (üldarvestuses 8. koht). Agnes Vask (12.a) koos Marili Zimmermanniga orienteerusid neidude arvestuses samuti I kohale (üldarvestuses 
20. koht). Õpetaja Danica Kubi ja Lenne Jalajas saavutasid üldarvestuses 61. koha. Kokku osales 88 paari.
•	Tartu koolide teatejooksude päeval saavutas meie kooli võistkond 20x60 m pendelteatejooksus II koha. Võistkonnas jooksid Maarja Helena Meriste (11.d), Signe Kaasik (12.c), Marit Saar, Liis Kägu, Mari Lill (11.e), Liis Starkopf, Siiri Ladva, Marie Naggel (12.a), Kadi Lille, Kerttu Lääne, Elo Võhandu (11.b), Deniss Denissov, Markus Ellisaar, Lauri Tammeveski, Ermo Tikk (11.b), Harri Olak (11.d), Kaspar Kapp, Lauri Savolainen (12.a), Jaak Sõnajalg (12.b), Kristjan Muuli ja Risto Võsaste (12.c). Neidude 4x400 m teatejooksuvõistkond koosseisus Siiri Ladva, Liis Starkopf, Kerttu Lääne (11.b) ja Sigrid Laas (12.b) saavutas tubli III koha. Noormeeste 4x800 m teatejooksuvõistkond (Markus Ellisaar, Lauri Savolainen, Risto Võsaste ja Ermo Tikk) võitis kõiki vastaseid ja saavutas I koha. Õnnitleme!
•	SEB 12. rattamaratonil osalesid 89 km distantsil_Oliver Parv (11.e, 284.koht), Joosep Aloel (11.c, 542. koht), Talis Tiivoja (11.a, 860.koht), Rasmus Lelumees (11.b, 2679. koht) ja Magnus Lelumees (12.a, 2717. koht). 40km distantsil Marie-Helene Lõhmus (10.c), Georg Astok (10.a), Hendrik Roland Helm (11.c), Martin Parv (11.d), Vahur Tambaum (11.a). 
•	Berliini rulluisumaratonil (pikkus 42 195 meetrit) osales ka õpetaja Danica Kubi. Tulemuseks 228. koht 1456st naisest, oma vanusegrupis oli õpetaja Kubi 75. koht 427st.
•	Eesti juunioride karikavõistlustel epees saavutas tubli II koha Dmitri Valiulin (11.b)
Õnnitleme!
Olgem säästlikud!
•	Viimane klassiruumist lahkuja kustutab tule! 
•	On palve koridoride valgustamisel sisse lülitada laevalgustid, mitte prožektorid. Prožektorite lülitid on märgistatud punase täpiga.
Konkursid ja võistlused
•	Selle aasta noorte leiutajate konkursi teemaks on "Hoiame kokku". 10.-12. klassi õpilastelt oodatakse jooniseid koos detailse kirjeldusega, kuidas leiutis töötab ja kellele see mõeldud on. Leiutis peab olema teostatav ja sel peab olema praktiline väljund. Konkursi tähtaeg on 30. oktoober 2009. Täpsem info aadressil http://www.archimedes.ee/leiutaja
•	Eesti Ornitoloogiaühing kuulutab kodukaku aasta raames välja aasta linnu joonistusvõistluse. Koostöös Eesti Rahvaluule Arhiiviga algab samas ka kakufolkloori kogumine. Huvitavamad kakulood ning joonistused pannakse üles aasta linnu veebilehele ning eksponeeritakse 14. detsembril Eesti Rahvusraamatukogus toimuval aasta linnu teemalisel loodusõhtul. Kogutud pärimus talletatakse Eesti Rahvaluule Arhiivis. Joonistusvõistluse ja folkloori kogumise juhendid on kodukaku veebilehel http://www.eoy.ee/kodukakk. 
Kaastöid oodatakse Eesti Ornitoloogiaühingusse hiljemalt 15. novembriks 2009. a.
Eelteade
•	Tartu Ülikool tähistab sel aastal emakeelse ülikooli 90. aastapäeva. Sügissemestri jooksul toimub aastapäevale pühendatud noorte väitlusturniir aktuaalsetel kõrgharidust ja teadust puudutavatel teemadel. Väitlustulle astuvad 16 võistkonna hulgas ka Treffneri kooli õpilased - II ja IV eelvoorus (12. oktoober ja 16. november). Kõik meie kooli õpetajad ja õpilased on oodatud kaasa elama. Videoülekannet on võimalik vaadata aadressil http://video.ut.ee.
•	Neljapäeval, 8. oktoobril kell 13.55 toimub Help! For a Life Without Tobacco koolitus, mida viivad läbi vastava väljaõppe saanud noored.  Koolitusele oodatakse 10. ja 11. klasside õpilasi. Täpsem info järgmise nädala infolehes ja stendil.